་འཁོར་ལོའི་རྩ་འདབ་བརྒྱད་རྩའི་རིམ་པ་གསུམ་ཡོད་དེ། དང་
པོ་ལས་གྱེས་པ་ལ་བརྒྱད། ཡང་དེ་ལས་གྱེས་པ་ལ་བརྒྱད་ཡོད་དེ། བརྒྱད་
གསུམ་ཉི་ཤུ་བཞིས་ཀྱང་དབུ་མ་སྟེ་ཉི་ཤུ་རྩ་བདུན། དེ་ཡང་ཕྱི་རོལ་ན་རྒྱུ་སྐར་
ཉེར་བདུན་གཟའ་དགུའི་ལོངས་སྤྱོད་བྱ་དང་། གཟའ་དགུ་ལོངས་སྤྱོད་པ་པོ་
ཡིན་པ་ལྟར། རྩ་( ༡༦ན) ཉི་ ཤུ་རྩ་བདུན་པོ་དེའི་ནང་ནས་རླུང་དགུ་པོ་དེ་རིམ་
བཞིན་དུ་རྒྱུན་མ་ཆད་པར་རྒྱུ་བས། རྩ་རྣམས་ལོངས་སྤྱོད་བྱ་དང་། རླུང་དགུ་
པོ་ལོངས་སྤྱོད་པ་པོ་ལྟ་བུ་ཡིན་ནོ། །དེས་ན་དེ་ལྟ་བུའི་རླུང་གི་རྒྱུ་བ་རྣམས་
འགགས་ཤིང་དག་པའི་ལྡོག་པའི་ཆ་ནས་ཞལ་དགུ་དང་། ཞལ་རེ་རེ་ལ་སྤྱན་
གསུམ་གསུམ་སྟེ་ཉི་ཤུ་རྩ་བདུན་ནོ། །དེ་ཡང༌། ཞལ་ནི་གཟའ་དགུ་དག་ ཏུ་
ཤེས། །ཞེས་པ་ཞལ་ནི་ཁ་ཡིན་ལ། ཞལ་བརྒྱད་ཐུན་ཚོད་བརྒྱད་ཡིན་ཏེ། །ཞེས་
-210-

དཔལ་རྡོ་རྗེ་འཇིགས་བྱེད་ལྷ་བཅུ་གསུམ་མའི་བསྐྱེད་རིམ་རྣམ་པར་བཤད་པ
་་་་་་་
སོགས་ཀྱི་ཞལ་ནི་དབུ་ཙམ་ལ་བྱེད་པ་ཡིན་ནོ། །ཞབས་ནི་འཕོ་བ་བཅུ་གཉིས་
དང་། །དུས་བཞི་ཡང་ནི་དེ་བཞིན་ནོ། །ཞེས་པ་ཕྱི་ལ་སྦྱར་ན། ཕྱི་རོལ་ན། ཉི་
ཟླའི་ཁྱིམ་གྱི་འཕོ་བ་བཅུ་གཉིས་ཡོད་དེ། དེ་ཡང་ལུག་གི་ཁྱིམ་ལ་སོགས་པའི་
ཁྱིམ་རེ་རེ་ལ་བརྟེན་པ་ཟླ་བ་བཅུ་གཉིས་པོ་དེ་ཡང་དུས་ཀྱི་དབང་གི་བཞིར་་་་
འགྱུར་ཏེ། དགུན་དཔྱིད་གཉིས། དབྱར་སྟོན་གཉིས་དེ་བཞིའོ། །དེ་བཞིན་དུ་
ནང་ལ་སྦྱར་ན། གོང་དུ་བཤད་པའི་ལྟེ་བ་སྤྲུལ་པའི་སྐུ་འཁོར་ལོའི་རྩ་བ་དྲུག་
ཅུ་རེ་བཞི་ལ་རིམ་པ་ལྔ་ཡོད་པའི། རིམ་པ་གསུམ་པ་རྩ་འདབ་བཅུ་དྲུག་པ་དེ་
ལ། གཡས་ནས་རྩ་དྲུག །གཡོན་ནས་རྩ་དྲུག་སྟེ་བཅུ་གཉིས་དང་། དུས་བཞི་
དང་འདྲ་བའི་མཚམས་ཀྱི་རྩ་བཞིའོ། །རྩ་དེ་དག་གི་ནང་ནས་རླུང་རྒྱུ་བ་ལ་
སྦྱར་ན་གཡས་ཀྱི་རྩ་ནང་ནས་རླུང་གི་འཕོ་བ་དྲུག་གཡོན་གྱི་རྩ་ནང་ནས་འཕོ་
བ་དྲུག་སྟེ། བཅུ་གཉིས་པོ་དེ་དག་ཐམས་ཅད་ཀྱང་དུས་བཞི་དང་འདྲ་བར་རྩ་
བཞིར་འདུས་སོ། །དུས་འཁོར་དང་མ་རྒྱུད་འགའ་ཞིག་ཏུ། སྟེང་གི་སྣ་སྒོ་
ནས་ཀྱང་རླུང་གི་འཕོ་བ་བཅུ་གཉིས་བཤད་དོ། །དེ་ལ་སྦྱར་ན་སྟེང་གི་སྣ་སྒོ་
ནས་རླུང་གི་འཕོ་བ་བཅུ་གཉིས་ཏེ། དེ་ཐམས་ཅད་ཀྱང་། ས་རླུང་ཆུ་རླུང་
མེ་རླུང་རླུང་གི་རླུང་ལ་སོགས་( ༡༦བ) པའི་འཕོ་བ་བཞིར་འདུས་པས་དུས་་་་་་
བཞིའོ། །དེས་ན་དེ་དག་འགགས་ཤིང་དག་པའི་ཆ་ནས་ཞབས་བཅུ་དྲུག་གོ །
མཚོན་བྱ་རྣམས་ནི་སྟོང་ཉིད་དང་སྙིང་རྗེ་ཆེན་པོ་བཅུ་དྲུག་གཉིས། ཞེས་པ་
ཡུལ་ཆོས་ཐམས་ཅད་བདེན་པར་གྲུབ་པས་སྟོང་པའི་སྟོང་ཉིད་དང་། ཡུལ་
ཅན་བདེ་ཆེན་གྱི་ཡེ་ཤེས་གཉིས། དབྱེར་མི་ཕྱེད་པར་སྦྱར་བའི་བདེ་སྟོང་གི་
ཡེ་ཤེས་མཚོན་ཏེ། དེའང་གཡོན་གྱི་ཕྱག་མཚན་བཅུ་དྲུག་གིས་སྟོང་པ་ཉིད་
མཚོན་ཅིང་གཡས་ཀྱི་ཕྱག་མཚན་བཅུ་དྲུག་གིས་བདེ་བ་ཆེན་པོ་མཚོན་ལ།
ཕྱག་གཉིས་ཀྱིས་ཕྱག་མཚན་གཅིག་ཐུན་མོང་དུ་བཟུང་བས་ནི་བདེ་སྟོང
དབྱེར་མེད་དུ་སྦྱོར་བ་མཚོན་ནོ། །སྟོང་པ་ཉིད་ལ་ཡང༌། སྟོང་གཞི་ཆོས་ཅན་
-211~

མཁས་གྲུབ་རྗེའི་གསུང་འབུམ།
མི་འདྲ་བའི་སྒོ་ནས། ཕྱི་སྟོང་པ་ཉིད་སོགས་བཅུ་དྲུག་ཡོད་པའི་རྒྱུ་མཚན་གྱིས་
དེ་དག་དང་དབྱེར་མེད་དུ་སྦྱོར་བའི་བདེ་ཆེན་གྱི་ཡེ་ཤེས་བཅུ་དྲུག་ཏུ་འགྱུར་་
ཏེ། ཕྱི་སྟོང་པ་ཉིད་དང་དབྱེར་མེད་པའི་བདེ་ཆེན། བཅུ་དྲུག་ཡོད་ཅིང་།
།
བླ་མེད་ཀྱི་སྐབས་སུ་ཤིན་ཏུ་མང་
ངོ་། །གླང་ཆེན་ལྤགས་པ་བགེགས་ཆེན་ཏེ། ཿ །ཞེས་པ་དྲང་དོན་ལ་སྦྱར་ན།
བགེགས་ཀྱི་རྒྱལ་པོ་ནི་བི་ནཱ་ཡ་ཀའི་པགས་པ་ཡིན་ལ། དེ་གྱོན་པས། བགེགས་
ཐམས་ཅད་འཇོམས་པ་མཚོན་ལ། ངེས་དོན་ལ་སྦྱར་ན། གླང་པོས། གཏི་མུག་
མཚོན་ལ། · དེའི་པགས་པ་རློན་པ་སྐུ་ལ་གསོལ་བས་གཏི་མུག་རྩ་ནས་སྤངས་པ་
མཚོན། དྲག་པོའི་གཟུགས་ནི་སྡུག་བསྔལ་ཆེ། །བསལ་ཞིང་རྣམ་པར་འཇོམས་
པའི་གཙོ། །ཞེས་པ་ནི་དྲག་པོའི་སྐུར་བསྟན་པའི་དཔལ་རྡོ་རྗེ་འཇིགས་བྱེད་
ཆེན་པོའི་སྐུ་ནི་སྡུག་བསྔལ་སེལ་ཞིང་། ཿ རྣམ་པར་འཇོམས་པའི་གཙོ་བོ་སྟེ་
མཆོག་གོ །དེ་ཡང་ཐ་མལ་གྱི་གཟུགས་ཟག་བཅས་ཉེར་ལེན་གྱི་ཕུང་པོ་བཅོམ་
ཞིང་དག་པའི་ཆ་ནས་མཚོན་པ་( ༡༧ན) ཡིན་ནོ། །ཁ་དོག་ནག་པོ་བྱམས་པ་ཆེ།།
ཞེས་པ་སྐུ་དྲག་པོའི་སྐུར་ཡོད་ཀྱང་སེམས་ཅན་ཐམས་ཅད་ལ་བུ་གཅིག་པ་་་་་་
ལྟར་བརྩེ་བའི་བྱམས་པའི་ཐུགས་དང་ལྡན་ཞེས་པའོ། །ཐོད་པའི་རྒྱན་ནི་མི་
འགྱུར་བའོ། ཞེས་པ་ལ། ཁ་ཅིག་ཐོད་སྐམ་ལྔས་དབུ་བརྒྱན་པ་ཡེ་ཤེས་ལྔའི་
དག་པ་ལ་སྦྱོར་ཡང་། མངོན་པར་བྱང་ཆུབ་པ་ལྔ་དག་པའི་ཡེ་ཤེས་ལྔ་མཚོན་
པ་ནི། སྟེང་ཞལ་གྱི་རལ་པའི་ཟུར་ཕུད་ལྔ་ཡིན་པར། སློབ་དཔོན་མི་བསྐྱོད་
པས་བཤད་ཅིང་། དེས་ན་ཐོད་པའི་རྒྱན་ནི་མི་འགྱུར་བ། ཞེས་པ་སྐྲ་གྱེན་དུ་
བརྫེས་པས་མཚོན་པའི་མི་གནས་པའི་མྱང་འདས་དེ་ཐོབ་པ་ནི། དེས་བརྟན་
།
པའི་གཡུང་དྲུང་གི་སྐུ་མཚོན་ལ། ཁམས་དཀར་པོ་དེ་ཨ་བ་དྷཱུ་ཏཱིའི་ནང་ནས་
བབ་པ་ལ་དགའ་བ་བཞི་སྐྱེ་ཞིང་མས་བརྟན་གྱི་དགའ་བཞི་སྐྱེས་པའི་མཐར་་་
ལྷན་ཅིག་སྐྱེས་དགའ་ཐོབ་པ་ན། དེ་ལས་གོང་དུ་འགྲོ་རྒྱུ་མེད་ཅིང་སླར་ལྡོག་
212

དཔལ་རྡོ་རྗེ་འཇིགས་བྱེད་ལྷ་བཅུ་གསུམ་མའི་བསྐྱེད་རིམ་རྣམ་
མི་སྲིད་པས་དེ་ཡང་མཚོན་ནོ། །དཀྱིལ་འཁོར་ལྷ་ནི་ཐམས་ཅད་ཀྱི། །རང་
བཞིན་འབྱུང་བའི་དུས་དག་གོ །ཞེས་པ་དཀྱིལ་འཁོར་གྱི་དག་པ་ཡིན་གྱི་གཙོ་
བོའི་དག་པ་མིན་པས་སྐབས་འདིར་མི་དགོས་སོ། །དུས་གསུམ་གྱིས་ནི་སྐུ་
གསུང་ཐུགས། །ཞེས་པ་ནི་ལམ་ལ་སྦྱར་ན།
འདས་པ་མཚོན་པའི་རླུང་ཕྱིར་
འབྱུང་བ། མ་འོངས་པ་མཚོན་པའི་རླུང་ནང་དུ་འཇུག་པ། \ ད་ལྟར་བ་མཚོན་
པའི་རླུང་ནང་དུ་གནས་པ་སྟེ། རླུང་འབྱུང་འཇུག་གནས་གསུམ་དང་གདངས་
ཡི་གེ་གསུམ་དང་དབྱེར་མེད་པར་སྦྱོར་བའི་རྡོ་རྗེའི་བཟླས་པའི་རླུང་གི་རྒྱུ་བ་་
རགས་པའི་ཆ་ནས་སྐུ་གསུང་ཐུགས་སོ།
།འབྲས་བུ་ལ་སྦྱར་ན་སྐུ་སྤྲུལ་སྐུ།
གསུང་ལོངས་སྐུ། ཐུགས་ཆོས་སྐུ་ཡིན་ལ། འོ་ན་ལོངས་སྐུ་ལ་གསུང་གི་ཐ་སྙད་
( ༡ ༧བ) བྱེད་པ་ཅི་ཡིན་ཞེ་ན། ཐེག་པ་ཆེན་པོའི་ཆོས་ལ་རྫོགས་པར་ལོངས་
སྤྱོད་པས་ལོངས་སྤྱོད་རྫོགས་སྐུ་ཞེས་སྒྲ་བཤད་བྱེད་པ། » ཐེག་ཆེན་གྱི་ཆོས་ལ་
གཙོ་བོར་བྱེད་པ་ནི། གཙོ་བོར་གསུང་གིས་བྱེད་པས། དེའི་སྒོ་ནས་ལོངས་
སྤྱོད་རྫོགས་སྐུ་དང་། གསུང་གི་ཐ་སྙད་འདོགས་སོ། །བསྐྱེད་རིམ་གྱི་སྐབས་སུ་
སེམས་དཔའ་སུམ་བརྩེགས་བསྒོམས་པས་སྦྱང་གཞི་དང་སྦྱར་ན། དམ་ཚིག་
སེམས་དཔའ་རགས་པ་གནས་སྐབས་པའི་ལུས་དང་ཆོས་མཐུན་ནོ། །ཡེ་ཤེས་
སེམས་དཔའ་ཕྲ་བ་གཉུག་མའི་ལུས་ལ་རླུང་སེམས་གཉིས་ཡོད་པས་རླུང་དང་
ཏིང་ངེ་འཛིན་སེམས་དཔའ་དོན་གྱི་འོད་གསལ་གྱི་ཡེ་ཤེས་
ཆོས་མཐུན།
མཚོན་ལ། དམ་ཚིག་སེམས་དཔའ་སྒྱུ་ལུས་གྲུབ་པ་དེས་གདུལ་བྱའི་དོན་དུ་
བསམ་བཞིན་ཁམས་རགས་པའི་ལུས་གཟུང་བ་མཚོན་ནོ། །འབྲས་བུ་ལ་སྦྱར་
ན། དམ་ཚིག་སེམས་དཔའ་སྤྲུལ་སྐུ། ཡེ་ཤེས་སེམས་དཔའ་ལོངས་སྐུ། ཏིང་ངེ
འཛིན་སེམས་དཔའ་ཆོས་སྐུ་མཚོན་པ་ཡིན་ནོ། །སྲོག་ཆགས་ཀྱི་གདན་གྱི་འོག་
ཏུ་མནན་པའི་ཚངས་པ་དང་དབང་པོ་ལ་སོགས་པའི་ལྷ་ཆེན་པོ་བརྒྱད་ཀྱི་
དག་པ་ལཱ་ལི་ཏའི་གཞུང་དུ་མ་བྱུང་ཡང༌། དེ་དག་ནི་བཅོམ་ལྡན་འདས་རྡོ་རྗེ་
- 213-

མཁས་གྲུབ་རྗེའི་གསུང་འབུམ།
འཇིགས་བྱེད་ཆེན་པོས་བདུད་བཞི་འཇོམས་ཤིང་སྤངས་པ་མཚོན་ལ། དེ་དག་
ཀྱང་ཚངས་པ་སོགས་དངོས་མིན་ཏེ། ཡེ་ཤེས་རང་སྣང་ལས་གྲུབ་པའི་གཞལ་
ཡས་ཁང་གི་ནང་དུ་འཇིག་རྟེན་པའི་ལྷ་དེ་དག་འོངས་དོན་མེད་དོ། །དེས་ན་
ལྷ་ཀླུ་གདུག་པ་ཅན་རྣམས་ཀྱི་བསམ་པ་ལ་བདག་ཅག་རྣམས་ཀྱི་གཙོ་བོ་ཡང་་
ཞབས་འོག་ཏུ་མནན་ནས་འདུག་ན་བདག་ཅག་རྣམས་ལྟ་ཅི་སྨོས་ཞེས་སྐྲག་་་་་
པར་འགྱུར་བའི་ཕྱིར་དུ་བཀོད་པ་ཙམ་ཡིན་ནོ། །ད་ནི་ཕྱི་ནང་གི་དག་པ་་་་་
( ༡ ༨ན)རྣམས་ཀྱི་མཚོན་དོན་གྱི་སྟེང་ནས། དེ་དག་ལམ་གྱི་རིམ་པར་རྩད་ནས་
བཤད་ན་དེ་ཡང་ཕྱི་རོལ་ན་ལོ་གཅིག་ལ་ཟླ་བ་བཅུ་གཉིས་ཡོད་པ་ལྟར། ནང་
ན་ཉིན་ཞག་གཅིག་ལ་རླུང་གི་འཕོ་བ་བཅུ་གཉིས་ཡོད་པ་སོགས་རེ་རེ་ནས་
རིམ་བཞིན་སྦྱར་བའི་ཕྱི་ནང་གི་དུས་ཀྱི་ཆ་དག་པ་ནི། སྐུའི་དབྱིབས་ཙམ་གྱིས་
མཚོན་པ། དུས་ནི་དཔའ་བོ་ཆེན་པོའི་གཟུགས་ཞེས་བཤད་ལ། དེ་ལྟ་བུའི་
གླང་ཆེན་ལྤགས་པ་བགེགས་ཆེན་
ཏེ། །ཞེས་པ་མཚོན་པའི། ཉོན་མོངས་པ་མ་རིག་པ་རྩད་ནས་སྤངས་པ་ཡིན་
ལ། མ་རིག་པ་སྤངས་པ་དེ་ཡང་གཉེན་པོ་ལམ་ཇི་འདྲ་གཅིག་རྒྱུད་ལ་བསྐྱེད་
པའི་སྟོབས་ཀྱིས་ཡིན་ན་མཚོན་བྱ་རྣམས་ནི་སྟོང་ཉིད་སྙིང་རྗེ་ཆེན་པོ་བཅུ་་
དཔའ་བོ་ཆེན་པོ་རྡོ་རྗེ་འཇིགས་བྱེད་དེ།
དྲུག་གཉིས་ཞེས་པས། . གཡས་ཀྱི་ཕྱག་མཚན་བཅུ་དྲུག་གིས་མཚོན་པའི་བདེ་
ཆེན་གྱི་ཡེ་ཤེས་དང་། . གཡོན་གྱི་ཕྱག་མཚན་བཅུ་དྲུག་གིས་མཚོན་པའི་སྟོང་
ཉིད་གཉིས། ཕྱག་གཉིས་ཀྱིས།ཕྱག་མཚན་གཅིག་ཐུན་མོང་དུ་བཟུང་བས་
མཚོན་པའི་བདེ་སྟོང་དབྱེར་མི་ཕྱེད་པར་སྦྱར་བའི་བདེ་སྟོང་གི་ཡེ་ཤེས་རྒྱུད་་་
ལ་སྐྱེས་པའི་སྟོབས་ཀྱིས་ཡིན་ནོ། །དེ་ཉིད་ཐབས་གང་ལ་བརྟེན་ནས་སྐྱེ་བར་
བྱེད་ན། བཞོན་པ་བཅུ་དྲུག་དུས་དང་ནི། །ཞེས་པ་ནང་ལ་སྦྱར་བ་ལྟ་བུ་ལ་
སོགས་པའི་རོ་རྐྱང་གི་རླུང་ཨ་ཝ་དྷཱུ་ཏཱིའི་ནང་དུ་ཞུགས་གནས་ཐིམ་གསུམ་་་་་་
བྱས་པ་ལ་བརྟེན་ནས་སྐྱེ་དགོས་སོ། །དེ་ཉིད་ཐབས་གང་ལ་བརྟེན་ན། དེ་ལ་
- 214 -

དཔལ་རྡོ་རྗེ་འཇིགས་བྱེད་ལྷ་བཅུ་གསུམ་མའི་བསྐྱེད་རིམ་རྣམ་པར་བཤད་པ།
ནང་གི་རྐྱེན་དང་ཕྱིའི་རྐྱེན་གཉིས་ལས་ནང་གི་རྐྱེན་ནི། དུས་གསུམ་པོ་ནི་སྐུ་
གསུམ་མོ། །ཞེས་པས་མཚོན་ཞིང་བརྟེན་པའི་རླུང་འཇུག་གནས་ལྡང་གསུམ་
གྱི་རང་གདངས་གསུམ་དང་དབྱེར་མི་ཕྱེད་པར་( ༡༨བ) སྦྱར་བའི་ཟབ་མོ་རྡོ་་་
རྗེའི་བཟླས་པ་དང་། ཕྱིའི་རྐྱེན་ལས་དང་ཡེ་ཤེས་ཀྱི་ཕྱག་རྒྱ་ལ་བརྟེན་ནས།
རླུང་དྷཱུ་ཏཱིའི་ནང་དུ་ཞུགས་གནས་ཐིམ་གསུམ་བྱེད་དགོས་ཡུམ་དང་སྦྱར་་
བའམ། མཚན་མ་གྱེན་དུ་འགྲེང་བས་ནི་བདེ་བ་ཆེན་པོ་མཚོན་ལ། དེ་ཡང་
ཡུམ་དངོས་སུ་མེད་ཀྱང་མཚན་མ་གྱེན་དུ་འགྲེང་བ་ལ་བརྟེན་ནས་བདེ་ཆེན་་་
འཇིགས་བྱེད་ནི་དཀྱིལ་འཁོར་གཞན་དང་མི་འདྲ་བར་
འདྲེན་ནུས་པས།
དཔའ་བོ་གཅིག་པ་ལྟ་བུ་ཡང་། རྫོགས་རིམ་གྱི་སྨིན་བྱེད་ཆ་ཚང་བར་ཡོད་
ཅེས། རྗེ་བཙུན་རིན་པོ་ཆེའི་གསུང་རབ་རྣམས་སུ་ཡང་ཡང་གསུང་བའི་རྒྱུ་
མཚན་དེ་ཡིན་ནོ། །ལཱ་ལི་ཏའི་གཞུང་ནས་འབྱུང་བའི་དག་པ་སྦྱོར་ཚུལ་དང་།
དེ་དག་ལམ་གྱི་རིམ་པར་སྒྲིག་ཚུལ་མདོ་ཙམ་བརྗོད་ཟིན་ཏོ། །དེ་ལ་སྤྱིར་ཕྱི་
ནང་གཞན་གསུམ་སྦྱོར་ཚུལ་རྒྱས་པར་དཔལ་དུས་ཀྱི་འཁོར་ལོ་ནས་བཤད་ལ།
དེ་ཉིད་རྒྱུད་སྡེ་གཞན་གྱི་སྐབས་སུ་ཡང་འཁྱེར་ཤེས་དགོས་ཏེ། དེ་ཡང་བདེ་ཀྱཻ་
ལྟ་བུ་ད་ལྟ་ཡོངས་གྲགས་པའི་བརྟག་གཉིས་དང༌། བདེ་མཆོག་ཉུང་ངུའི་རྒྱུད་
དུ། ཕྱི་ནང་གཞན་གསུམ་སྦྱོར་ཚུལ་རྒྱས་པར་མི་གསལ་ཡང་། རྩ་རྒྱུད་རྒྱས་པ་
འབུམ་ལྔ་བསྡུས་པ། དགྱེས་པ་རྡོ་རྗེ་དང༌། བདེ་མཆོག་མངོན་བརྗོད་དང་།
འབུམ་པ་ནས་རྒྱས་པར་བཤད་དོ། །དེ་བཞིན་དུ་རྡོ་རྗེ་འཇིགས་བྱེད་ཀྱི་རྟོག་
བདུན་མི་གསལ་ཡང་། རྩ་རྒྱུད་རྒྱས་པ་དང་། རྟོག་པ་གསུམ་པ་ན་ཕྱི་ནང་
གཞན་གསུམ་སྦྱོར་ཚུལ་དང་དག་པ་དྲན་པའི་ཚུལ་རྣམས་རྒྱས་པར་ཡོད་པར་
བཤད་དོ། །བཟླས་པའི་སྐབས་སུ་རྭ་པ་རྣམས་ཀྱི་ལུགས་ལ་རྩ་སྔགས། སྡེ་
བརྒྱད་ཀྱི་སྲོག་སྙིང་ཡིན་པས། མན་ངག་དང་མི་ལྡན་པར་སྙིང་ཁར་མི་འགོད་
ལ། མན་ངག་དང་ལྡན་( ༡༩ན)པའི་སྒོ་ནས་འགོད་པར་བྱེད་དོ། །དེའི་མན་
- 215 -

མཁས་གྲུབ་རྗེའི་གསུང་འབུམ།
ངག་ནི་རང་གི་སྙིང་ཁར་འཁོར་ལོ་རྩིབས་བརྒྱད། དེའི་སྟེང་དུ་པདྨ་འདབ་མ་
བརྒྱད།
འདབ་མ་རྣམས་འཁོར་ལོའི་རྩིབས་ཀྱི་བར་དུ་གནས་པ་དེའི་ལྟེ་བ་ལ་
ཧཱུཾ་ཡིག །འདབ་མ་རྣམས་ལ་ཡ་མ་ར་ཛ་ཞེས་སོགས་ཡི་གེ་བཞི་བཞི་འདབ་མ་
།
རེ་རེའི་སྟེང་དུ་གནས་པ་སྟེང་ཨོཾ་འོག་ཏུ་ཧཱུྃ་ཧཱུྃ་ཕཊ་སྭཱ་ཧཱ། . ཞེས་བརྗོད་ནས་
བཟླས་པ་བྱེད་པ་ནི། མན་ངག་གསར་ཆོས་སུ་བྱེད་དོ། །རང་གི་ལུགས་ལ།
སྙིང་ཁར་ཏིང་ངེ་འཛིན་སེམས་དཔའི་ཧཱུཾ་ཡིག་གི་མཐའི་ནང་སྐོར་ལ།
ཡ་མན་
ཏ་ཀ །བར་སྐོར་ལ་དྷཱི་ཧྲཱིཿ ཕྱི་སྐོར་ལ་རྩ་སྔགས་བཀོད་ནས། སྔགས་རྣམས་
ཁ་དོག་ནག་པོ་འོད་ཟེར་འབར་བའི་རྣམ་པར་བསམས་ནས་བཟླའོ། །དེ་
དམིགས་པ་མི་གསལ་ན། དེ་ཀ་ལ་སེམས་བཟུང་ནས་ཀློག་པའི་ཚུལ་དུ་བཟླ།
དམིགས་པ་བསལ་ན་གང་བཟླས་པའི་སྔགས་འཕྲེང་གི་ཡི་གེ་རྣམས་ལ་ཁྲོ་་་་་་་
བོའི་ཚོགས་དཔག་ཏུ་མེད་པ། རྩ་ཞལ་གྱི་ཤངས་ཕུག་ནས་རླུང་ཕྱིར་འབྱུང་
བ་དང་མཉམ་དུ། ཕྱོགས་བཅུར་འཕྲོས། གདོན་བགེགས་ཐམས་ཅད་ཚར་
བཅད། རླུང་ནང་དུ་འཇུག་པ་དང་ལྷན་ཅིག་ཏུ། སྔགས་འཕྲེང་རང་ལ་
ཐིམ་པར་བསམས་ནས་ཞལ་དགུ་ག་ནས། འབྲུག་གི་སྒྲ་ལྟར་འུར་འུར་སྒྲོགས་
པར་བསམས་ནས་བཟླའོ། །འཕྲེང་རྡོག་རྣམས་འདོད་ཆགས་གཤིན་རྗེའི་
གཤེད་ཞུ་བ་ལས་བྱུང་བའི་ཁྲག་འཛག་པའི་མགོ་བོར་བལྟས་ནས། གཡས་
མཐེ་བོང་ལྕགས་ཀྱུ་ལྟ་བུས་ཡི་དམ་གྱི་སྐུ་རེ་རེ་རང་གི་ལུས་ལ་སིབ་སིབ་ཐིམ་་་
པར་བསམས་ལ་འཕྲེང་བ་དབབ་བོ། །ཞེས་པའི་འདི་བཅོམ་ལྡན་འདས་
དཔལ་རྡོ་རྗེ་འཇིགས་བྱེད་ཀྱི་བསྐྱེད་རིམ་ལ་སློབ་ཚུལ་མཁས་གྲུབ་ཐམས་ཅད་
མཁྱེན་པ་དགེ་ལེགས་དཔལ་བཟང་པོས་མཛད་པའོ།། །།ijang2g.6
འདི་ནང་དུ་མ་དག་པ་ཤིན་ཏུ་མང་བས་ཕལ་ཆེར་ཞུས་དག་བྱ